**Министарство просвете**

**Пројекат**

**„Унапређивање инклузивног основног образовања и васпитања у Србији”**

**П181557**

**Нацрт**

**План обавеза у области заштите животне средине и друштвеног окружења**

**(ПОЗЖСДО)**

**Процена**

**новембар 2024.**

**ПЛАН ОБАВЕЗА У ОБЛАСТИ ЗАШТИТЕ ЖИВОТНЕ СРЕДИНЕ И ДРУШТВЕНОГ ОКРУЖЕЊА**

1. Министарство просвете (МП) реализоваће пројекат „Унапређивање инклузивног основног образовања и васпитања у Србији” (ИПЕИП, Пројекат), уз учешће Завода за вредновање квалитета образовања и васпитања (ЗВКОВ), Завода за унапређење образовања и васпитања (ЗУОВ) и одабраних локалних власти, како је предвиђено Споразумом о зајму са Светском банком (СБ), која је у својству администратора зајма пристала да обезбеди финансирање (П П181557) Пројекта, како је наведено у поменутом Споразуму.
2. МП ће Пројекат спроводити у складу са Еколошким и друштвеним стандардима Светске банке (ЕСС) и овим Планом обавеза у области заштите животне средине и друштвеног окружења (ПОЗЖСДО), на начин прихватљив за Светску банку. ПОЗЖСДО је део Споразума о зајму. Осим ако није другачије дефинисано у овом ПОЗЖСДО, термини написани великим почетним словом имају значења која су им приписана у наведеном Споразуму.
3. Без ограничавања на претходно наведено, овај ПОЗЖСДО утврђује конкретне мере и радње које ће МП предузети или чије ће спровођење наложити, укључујући, по потреби, временске оквире спровођења активности и мера, институционалне и кадровске аранжмане, аранжмане обуке, праћења, извештавања и управљање жалбама. ПОЗЖСДО такође утврђује еколошке и друштвене инструменте који ће бити усвојени и примењени на Пројекту, који ће сви бити предмет претходних консултација и објављивања, у складу са ЕСС, по облику, садржају и на начин прихватљив за Светску банку. Када буду усвојени, наведени инструменти могу се с времена на време ревидирати уз претходни писмени договор са Светском банком.
4. Према договору СБ и МП, овај ПОЗЖСДО ће током спровођења Пројекта с времена на време и по потреби бити ревидиран, ради одговарајућег управљања променама на Пројекту и непредвиђеним околностима или као одговор на учинак Пројекта. У таквим околностима МП и СБ сагласни су са ажурирањима ПОЗЖСДО тако да он одражава све промене кроз размену писама између СБ и МП (које представља проф. др Славица Ђукић Дејановић, министар просвете). МП ће одмах објавити ажурирани ПОЗЖСДО.
5. Одељак „Показатељи спремности за спровођење“ у наставку предвиђа радње и мере које треба предузети ради процене спремности за почетак спровођења Пројекта у складу са овим ПОЗЖСДО. Све радње и мере у овом ПОЗЖСДО-у спроводиће се како је наведено у колони „Временски оквир“, без обзира да ли су наведене у поменутом одељку.

| **МЕРЕ И РАДЊЕ** | | **ВРЕМЕНСКИ ОКВИР** | **ОДГОВОРНИ СУБЈЕКТ** |
| --- | --- | --- | --- |
| **ПРАЋЕЊЕ И ИЗВЕШТАВАЊЕ** | | | |
| А | **ОРГАНИЗАЦИОНА СТРУКТУРА**  Успоставити ЈУП с квалификованим особљем и ресурсима за подршку управљању еколошким, друштвеним, здравственим и безбедносним ризицима и утицајима Пројекта, укључујући једног стално запосленог стручњака за заштиту животне средине и једног стално запосленог стручњака за заштиту друштвеног окружења. | Ангажовати једног стручњака за заштиту животне средине и једног стручњака за заштиту друштвеног окружења најкасније месец дана након ефективности Пројекта и након тога одржавати ЈУП и наведене позиције током спровођења Пројекта. | Министарство просвете (МП) / Јединица за управљање пројектом (ЈУП) |
| Б | **ПЛАН/МЕРЕ ИЗГРАДЊЕ КАПАЦИТЕТА**  Припремити и применити следеће мере за изградњу капацитета:   * обука особља ЈУП-а, заинтересованих страна, заједнице, радника на пројекту, предузимача о мапирању и ангажовању заинтересованих страна, специфичним аспектима еколошке и друштвене процене, о спремности и реаговању у ванредним ситуацијама, о здрављу и безбедности заједнице, о успостављању и коришћењу жалбеног механизма итд. | Током спровођења Пројекта | ЈУП |
| Ц | **РЕДОВНО ИЗВЕШТАВАЊЕ**  Припремити и доставити Светској банци редовне извештаје о праћењу утицаја Пројекта на животну средину, друштвено окружење, здравље и безбедност. Извештаји треба да укључују:   * статус припреме и спровођења докумената предвиђених овим ПОЗЖСДО, * резиме активности на ангажовању заинтересованих страна спроведених у складу с Планом ангажовања заинтересованих страна (ПАЗС), * притужбе поднете у оквиру Жалбеног механизма, евиденције притужби и напредак у њиховом решавању, * утицај извођача и подизвођача радова по питању заштите животне средине и друштвеног окружења, о којима се извештава кроз месечне извештаје извођача и стручног надзора радова, * број и статус решавања инцидената и незгода пријављених у оквиру активности под Д доле. | Достављати кварталне извештаје Светској банци током спровођења Пројекта, почевши од датума ефективности. Извештаје доставити најкасније 30 дана од дана завршетка сваког периода извештавања. | ЈУП |
| Д | **МЕСЕЧНИ ИЗВЕШТАЈИ ИЗВОЂАЧА РАДОВА**  Захтевати од извођача радова и фирми које обављају стручни надзор месечне извештаје о праћењу утицаја на животну средину и социјално окружење у складу с метриком наведеном у одговарајућим тендерском документу и уговору, које ће подносити СБ. | Подносити месечне извештаје СБ као прилоге извештајима који се подносе у оквиру активности Ц горе. | ЈУП  Извођачи радова |
| **ЕСС1: ПРОЦЕНА РИЗИКА И УТИЦАЈА НА ЖИВОТНУ СРЕДИНУ И ДРУШТВЕНО ОКРУЖЕЊЕ И УПРАВЉАЊЕ РИЗИЦИМА И УТИЦАЈИМА** | | | |
| 1.1 | **ЕКОЛОШКЕ И СОЦИЈАЛНЕ ПРОЦЕНЕ ОДНОСНО ПЛАНОВИ**   1. Припремити и применити Планове управљања животном средином и друштвеним окружењем (ПУЖСДО) и контролне листе који прате те планове, у складу са релевантним ЕСС стандардима СБ. 2. Припремити и применити Оквир за управљање животном средином и друштвеним окружењем (ОУЖСДО) за Пројекат, у складу са релевантним ЕСС стандардима СБ. 3. Извођачи радова и други субјекти потпројекта треба да припреме и примене Планове управљања животном средином и друштвеним окружењем (ПУЖСДО) на нивоу потпројеката и одговарајуће контролне листе, као што је наведено у ОУЖСДО-у. Ако се неке активности предложене на потпројектима налазе на списку неприхватљивих активности наведеном у ОУЖСДО-у, ти потпројекти ће бити дисквалификовани из финансирања у оквиру Пројекта. | 1. Припремити ПУЖСДО и одговарајуће контролне листе пре почетка радова на изградњи и реконструкцији, а након тога примењивати те планове и листе током спровођења Пројекта. 2. Припремит ОУЖСДО пре процене и након тога примењивати Оквир током спровођења Пројекта. 3. Припремити ПУЖСДО и одговарајуће контролне листе и укључити их у одговарајућу тендерску документацију за конкретне потпројекте / пројектне активности или пре спровођења потпројектне/пројектне активности која изискује усвајање таквих планова и одговарајућих контролних листи. | ЈУП |
| 1.2 | **УПРАВЉАЊЕ ИЗВОЂАЧИМА**  Укључити релевантне аспекте ПОЗЖСДО-а, укључујући, између осталог, релевантне инструменте заштите животне средине и друштвеног окружења, Процедуре управљања радном снагом (ПУРС) и Кодекс понашања, у спецификације које се тичу заштите жив. средине и друш. окружења, здравља и безбедности на раду, у оквиру документације која се тиче набавке и уговоре са извођачимарадова и фирмама за стручни надзор. Након тога водити рачуна да се извођачи радова и фирме за стручни надзор придржавају спецификација које се тичу заштите жив. средине и друш. окружења, здравља и безбедности на раду у својим уговорима. | Као део припреме документације везане за набавке и одговарајућих уговора.  Надгледати учинак извођача радова током спровођења Пројекта. | ЈУП |
| 1.3 | **ТЕХНИЧКА ПОМОЋ**  Консултације, студије (укључујући студије изводљивости, ако је примењиво), изградња капацитета, обуке и све друге активности техничке помоћи у оквиру Пројекта спроводити у складу с пројектним задацима прихватљивим за Светску банку, који су у складу са ЕСС стандардима СБ. Након тога се постарати да резултати таквих активности буду у складу са задатком. | Током спровођења Пројекта | ЈУП |
| **ЕСС2: РАД И УСЛОВИ РАДА** | | | |
| 2.1 | **ПОСТУПЦИ УПРАВЉАЊА РАДОМ**  Припремити и применити Процедуре управљања радном снагом (ПУРС) за Пројекат као део ОУЖСДО-а. | Припремите ПУРС пре процене, а након тога га примењивати током спровођења Пројекта. | ЈУП / извођачи радова / локалне самоуправе |
| 2. 2 | **ПЛАН УПРАВЉАЊА БЕЗБЕДНОШЋУ И ЗДРАВЉЕМ НА РАДУ**  Захтевати од извођача и подизвођача да припреме и спроводе мере или план управљања безбедношћу и здрављем на раду у складу са ПУЖСДО-ом и одговарајућим контролним листама. | Припремити план управљања безбедношћу и здрављем на раду пре почетка радова и након тога спроводити план током спровођења пројекта. | ЈУП / извођачи радова |
| 2.3 | **ЖАЛБЕНИ МЕХАНИЗАМ ЗА ПРОЈЕКТНЕ РАДНИКЕ**  Успоставити и управљати жалбеним механизмом за раднике ангажоване на Пројекту, као што је описано у ПУРС -у и у складу са ЕСС2. | Успоставити жалбени механизам пре ангажовања радника и након тога одржавати и управљати механизмом током спровођења Пројекта. | ЈУП |
| **ЕСС3: ЕФИКАСНОСТ КОРИШЋЕЊА РЕСУРСА И ПРЕВЕНЦИЈА ЗАГАЂЕЊА И УПРАВЉАЊЕ ЗАГАЂЕЊЕМ** | | | |
| 3.1 | **ПЛАН УПРАВЉАЊА ОТПАДОМ**  Припремите и примените План управљања отпадом (ПУО) као део контролне листе ПУЖСДО и ПУЖСДО, који се тиче управљања опасним и неопасним отпадом, у складу са ЕСС3. | Припремити ПУО као део ПУЖСДО-а пре почетка радова, а након тога примењивати ПУО током спровођења Пројекта. | ЈУП / извођачи радова |
| 3.2 | **ЕФИКАСНОСТ КОРИШЋЕЊА РЕСУРСА И ПРЕВЕНЦИЈА ЗАГАЂЕЊА И УПРАВЉАЊЕ ЗАГАЂЕЊЕМ**  Укључити ефикасност коришћења ресурса и мере превенције загађења и управљања загађењем у ПУЖСДО и одговарајућу контролну листу, који ће бити припремљени у оквиру горенаведене активности 1.1. | Исти временски оквир као и за припрему и примену ПУЖСДО и одговарајућих контролних листа | ЈУП  Извођачи радова |
| **ЕСС4: ЗДРАВЉЕ И БЕЗБЕДНОСТ ЗАЈЕДНИЦЕ** | | | |
| 4.1 | **БЕЗБЕДНОСТ У САОБРАЋАЈУ И НА ПУТЕВИМА**  Укључити мере за управљање ризицима у саобраћају и на путевима како је превиђено у ПУЖСДО-у, који треба припремити у оквиру горенаведене активности 1.1. | Исти временски оквир као за припрему и примену ПУЖСДО и одговарајућих контролних листа, а након тога примењивати током спровођења Пројекта. | ЈУП  Извођачи радова |
| 4.2 | **ЗДРАВЉЕ И БЕЗБЕДНОСТ ЗАЈЕДНИЦЕ**  Проценити специфичне ризицике и утицаје на заједницу и управљати ризицима и утицајима који произилазе из пројектних активности, укључујући, између осталог, понашање радника ангажованих на Пројекту, ризике од прилива радне снаге, одговор на ванредне ситуације, итд., и укључити мере ублажавања ризика и утицаја у ПУЖСДО и одговарајуће контролне листе, које треба припремити у складу са ОУЖСДО. | Исти временски оквир као за припрему и примену ПУЖСДО и одговарајућих контролних листа, а након тога примењивати током спровођења Пројекта. | ЈУП  Извођач радова |
| 4.3 | **РИЗИЦИ ЗА СЕКСУАЛНО ИСКОРИШЋАВАЊЕ И УЗНЕМИРАВАЊЕ**  Припремити и применити Акциони план спречавања сексуалног искоришћавања и узнемиравања као део ПУЖСДО и одговарајуће контролне листе, за процену и управљање ризицима за сексуално искоришћавање и узнемиравање. | Исти временски оквир као и за припрему и примену ПУЖСДО-а и одговарајуће контролне листе, а након тога примењивати Акциони план спречавања сексуалног искоришћавања и узнемиравања током спровођења Пројекта. | ЈУП  Извођач радова |
| **ЕСС5: АКВИЗИЦИЈА ЗЕМЉИШТА, ОГРАНИЧЕЊА У ПОГЛЕДУ НАМЕНЕ ЗЕМЉИШТА И ПРИНУДНО РАСЕЉАВАЊЕ** | | | |
| 5.1 | **ОКВИР ПОЛИТИКЕ РАСЕЉАВАЊА**  Припремите и применити План расељавања или План обнове средстава за живот за сваку активност у оквиру Пројекта где је то потребно, у складу са ЕСС5. | Припремити и применити одговарајући планове расељавања и обнове средстава за живот пре почетка извођења радова, укључујући гаранције да је пре преузимања земљишта и с њим повезаних некретнина обезбеђена пуна надокнада и да су (по потреби) лица расељена и да су им обезбеђене надокнаде за расељавање. |  |
| **ЕСС6: ОЧУВАЊЕ БИОДИВЕРЗИТЕТА И ОДРЖИВО УПРАВЉАЊЕ ЖИВИМ ПРИРОДНИМ РЕСУРСИМА** | | | |
|  | Стандард није релевантан. |  |  |
| **ЕСС7: АУТОХТОНИ НАРОДИ / ИСТОРИЈСКИ ЗАПОСТАВЉЕНЕ ТРАДИЦИОНАЛНЕ ЛОКАЛНЕ ЗАЈЕДНИЦЕ ПОДСАХАРСКЕ АФРИКЕ** | | | |
|  | Стандард није релевантан. |  |  |
| **ЕСС8: КУЛТУРНО НАСЛЕЂЕ** | | | |
| 8.1 | **РИЗИЦИ И УТИЦАЈИ НА КУЛТУРНО НАСЛЕЂЕ**  Припремити и применити План управљања културним наслеђем (ПУКН) за све радове, са утврђеним ризицима по културно наслеђе, као део Извештаја о процени утицаја на животну средину у оквиру ПУЖСДО, у складу са ЕСС8. | Усвојити ПУКН пре надметања за уговор, а након тога примењивати ПУКН током спровођења пројекта. | ЈУП |
| 8.2 | **СЛУЧАЈНИ** **НАЛАЗИ**  Описати и применити процедуре за случајне налазе као део ОУЖСДО и ПУЖСДО. | Описати процедуре за случајне налазе у ОУЖСДО, ПУЖСДО и одговарајућим контролним листама. Примењивати процедуре током спровођења Пројекта. | ЈУП |
| **ЕСС9: ФИНАНСИЈСКИ ПОСРЕДНИЦИ** | | | |
|  | Стандард није релевантан. |  |  |
| **ЕСС10: АНГАЖОВАЊЕ ЗАИНТЕРЕСОВАНИХ СТРАНА И ОБЈАВЉИВАЊЕ ИНФОРМАЦИЈА** | | | |
| 10.1 | **ПЛАН АНГАЖОВАЊА ЗАИНТЕРЕСОВАНИХ СТРАНА**  Припремити и применити План ангажовања заинтересованих страна (ПАЗС) за Пројекат, у складу са ЕСС10, који ће укључивати мере за, између осталог, пружање благовремених, релевантних, разумљивих и доступних информација заинтересованим странама и консултовати се с њима на културно прикладан начин, без манипулације, мешања, принуде, дискриминације и застрашивања. | Усвојити ПАЗС пре процене а након тога га примењивати током спровођења Пројекта. | ЈУП |
| 10.2 | **ПРОЈЕКТНИ ЖАЛБЕНИ МЕХАНИЗАМ**  Успоставити, објавити, одржавати и управљати приступачним Жалбеним механизмом (ЖМ), како би се примале притужбе у вези с Пројектом и олакшало њихово решавање, брзо, ефикасно и транспарентно, на начин који је културно примерен и лако доступан свим странама погођеним Пројектом, без икаквих трошкова и казни, укључујући забринутости и притужбе поднете анонимно, у складу са ЕСС10.  Жалбени механизам ће примати, евидентирати и олакшати решавање притужби које се тичу сексуалног искоришћавања и узнемиравања, укључујући упућивање жртава на релевантне службе које се баве родно заснованим насиљем, а све то на безбедан и поверљив начин у чијем је средишту жртва. | Успоставити Жалбени механизам најкасније до датума ефективности Пројекта, а након тога одржавати и управљати механизмом током спровођења Пројекта. | ЈУП |
|  | | | |
| МЕРЕ И РАДЊЕ | | | |
| **ПОКАЗАТЕЉИ СПРЕМНОСТИ ЗА СПРОВОЂЕЊЕ** [Овај одељак садржи активности из ПОЗЖСДО (онако како су наведене у првој колони ПОЗЖСДО-а) које су утврђене као релевантне за праћење спремности за спровођење Пројекта са становишта заштите животне средине и друштвеног окружења. То може укључивати радње које се односе на: i) успостављање jединица за управљање ризицима по питању заштите животне средине и социјалног окружења у телима који спроводе пројекат, ii) запошљавање и обуку особља које се бави заштитом жив. средине и друш. окружења у телима која спроводе пројекат, iii) меморандуме о разумевању или друге писане споразуме/аранжмане између тела која спроводе пројекат и других релевантних страна да би се обезбедила одговарајућа координација активности на управљању ризицима у области заштите жив. средине и друш. окружења; iv) ефективност мера за заштиту жив. средине и друш. окружења или услове расподеле средстава, ако се сматрају оправданим, v) процене и планове за заштиту жив. средине и друш. окружења које Зајмопримац треба да припреми на почетку спровођења Пројекта; vi) друге специфичне захтеве који се односе на спремност за спровођење Пројекта са становишта заштите жив. средине и друш. окружења]. | | | |